དེར་བརྟེན་དུས་རབས་ཉི་ཤུ་པ་དེ་མི་གསོད་པའི་གྲངས་ཀ་མཐོ་ཤོས་དེ་ཆགས་བསྡད་ཡོད་རེད།དེ་འདྲའི་ཐོག་ནས་འཛམ་བུ་གླིང་འདིའི་སྒང་ལ་ཆོས་ཀྱི་བྱིན་རླབས་ཀྱིས་ཞི་བདེའི་སྐད་ཆ་བཤད་ཀྱི་ཡོད་མ་རེད།ཉམས་མྱོང་གི་ཐོག་ནས་དུས་རབས་ཉི་ཤུ་པའི་ནང་དུ་མི་ལ་བརྡབ་གསིག་ཞེ་དྲག་བྱུང་འདུག་ད་ཞི་བདེ་དགོས་ཀྱི་འདུག་ཅེས་ཆོས་དད་ཡོད་མེད་ལ་མ་ལྟོས་པར་དོ་སྣང་གསར་པ་ཞིག་སླེབས་ཡོང་གི་འདུགརྩ་བ་དེ་མིའི་ཆགས་སྡང་གི་གཞན་དབང་ལ་ཕྱིན་ནས་རང་རྒྱལ་གཞན་ཕམ་གྱི་བྱ་སྤྱོད་ཅིག་བྱས་ཕྱིན་ཆད་ལ།མི་གསོད་ཁྲག་སྦྱོར་དེ་ཡོང་གི་ཡོད་རེད།རང་རྒྱལ་གཞན་ཕམ་རང་མིན་པར་ཀུན་ལ་ཕན་པ་དང་ཀུན་ལ་བདེ་བ་ཞིག་གི་བསམ་བློ་བཏང་བ་ཡིན་ན།དམག་འཁྲུག་ཟེར་བ་ཞིག་ཡོང་དོན་ཡོད་མ་རེད།རང་གི་དགྲ་ཡིན་ནའང་བདེ་བ་འདོད་པ་དང་སྡུག་བསྔལ་མི་འདོད་པ།འཛམ་བུ་གླིང་འདིའི་སྒང་དུ་སྐྱིད་སྡུག་མཉམ་མྱོང་བྱེད་མཁན་གཅིག་པ་ཡིན་པ་ཤེས་པའི་ཐོག་ནས་བསམ་སྦྱོར་བསྟེན་པ་ཡིན་ན་དམག་འཁྲུག་ཡོང་བའི་གཞི་ཡོད་མ་རེད།